jkorsvik/nowiki_second_scrape_merged huggingface dataset:
Daniel Sedin

Daniel Sedin (født 26. september 1980 i Örnsköldsvik) er en svensk tidligere ishockeyspiller. Sedin slo gjennom i Elitserien sammen med sin tvillingbror Henrik på slutten av 1990-tallet. Under NHL Entry Draft 2000 ble brødrene valgt som nummer to og tre (med Daniel som nummer 2) av Vancouver Canucks. Han debuterte i NHL den 5. oktober samme år.
På grunn av NHL-konflikten sesongen 2004/2005 returnerte Sedin-brødrene til Modo Hockey sammen med blant andre Peter Forsberg, Markus Näslund og Tommy Salo. Konflikten var over innen begynnelsen av 2005/2006-sesongen og Sedin vendte tilbake til NHL og Vancouver Canucks. I 2006/07-sesongen scoret han 36 mål og noterte i alt 84 poeng, og fikk for første gang mer enn ett poeng i snitt per kamp – hvilket ga ham en plass blant NHLs tjue beste målskyttere og poengscorere. Blant svenskene var det kun Daniel Alfredsson som klarte å score flere poeng. Siden da har Sedin tilhørt NHLs mest produktive ytterforwards. Hans beste sesong hittil er 2010/2011-sesongen, da han vant poengligaen med 104 poeng (41 mål, 63 assists).
Daniel Sedin vant sammen med det svenske landslaget gull under Vinter-OL 2006 i Torino og sølv under Vinter-OL 2014 i Sotsji.Før 2009/10-sesongen skrev begge brødrene under på en femårskontrakt med Vancouver.
Brødene avsluttet sin karriere i 2018 og sendte ut et brev hvor de takket alle fans og Vancouver Canucks.


== Referanser ==


== Eksterne lenker ==
(en) Daniel Sedin – Olympics.com 
(en) Daniel Sedin – Olympedia 
(en) Daniel Sedin – Sports-Reference (OL-resultater – arkivert) 
(sv) Daniel Sedin – Sveriges olympiske komité 
(en) Daniel Sedin – Britisk Columbia Sports Hall of Fame 
(en) Daniel Sedin – National Hockey League (NHL) 
(en) Daniel Sedin – Eurohockey.com 
(en) Daniel Sedin – ESPN (NHL) 
(en) Daniel Sedin – Hockeydb.com 
(en) Daniel Sedin – Hockey-Reference.com
Béranger Bosse

Béranger Bosse (født 9. mars 1985) er en friidrettsutøver fra Den sentralafrikanske republikk, som konkurrerer i sprintløp. Han representerte Den sentralafrikanske republikk under Sommer-OL 2008, der han ble utslått i de innledende rundene. Han representerte igjen landet sitt under VM i friidrett 2015 i Beijing, der han ble slått ut i de innledende rundene på 100 meter.


== Referanser ==


== Eksterne lenker ==
(en) Béranger Bosse – Olympics.com 
(en) Béranger Bosse – Olympic.org 
(en) Béranger Bosse – Olympedia 
(en) Béranger Bosse – Sports-Reference (OL-resultater – arkivert) 
(en) Béranger Bosse – World Athletics
Solidarity Breaks

Solidarity Breaks er Jarle Bernhofts tredje album og andre studioalbum utgitt 31. januar 2011. Som på Jarle Bernhofts debutalbum er det han som står for det meste av instrumentering og sang, men utgivelsen har også gjesteopptredener av blant andre Knut Reiersrud på munnspill, engelske Ed Harcourt, trommeslager Torstein Lofthus, keyboardist David Wallumrød, bassist Audun Erlien og backingvokalist Kwame Ogoo. Fred Ball står for produksjonen, mens miksen ble gjort av Steve Fitzmaurice. Fra albumet ble det utgitt én singel, «Choices». Albumet inneholder også én cover, Tears for Fears' 1985-hit «Shout».


== Sporliste ==
Side 1«Sing Hello and Some More»
«Choices»
«Stay with Me»
«Good Intentions»
«Cmon Talk»
«A Bad Place to Reside»Side 2«Control»
«Space in My Heart»
«Prophet»
«Shout»
«Buzz Aldrin»
Bruno Bongongo

Bruno Bongongo (født 30. juni 1985) er en amatørbokser fra Den sentralafrikanske republikk som konkurrerer i vektklassen weltervekt. Bongongo har ingen større internasjonale resultater, og fikk sin olympiske debut da han representerte Den sentralafrikanske republikk under Sommer-OL 2008, der han ble slått ut i første runde.


== Eksterne lenker ==
(en) Bruno Bongongo – Olympedia 
(en) Bruno Bongongo – Sports-Reference (OL-resultater – arkivert)
Lyman L. Lemnitzer

Lyman Louis Lemnitzer (født 29. august 1899 i Honesdale i Pennsylvania, død 12. november 1988) var en amerikansk offiser i United States Army og leder for Joint Chiefs of Staff fra 1960 til 1962. 
Lemnitzer ble forfremmet til brigadegeneral i juni 1942 og ble en del av general Dwight D. Eisenhowers stab kort tid senere. Lemmitzer deltok i planleggingen av den allierte invasjonen av Nord-Afrika og Sicilia. Lemnitzer ble forfremmet til generalmajor i november 1944. Lemnitzer var en av de ledende offiserer som ble sendt for å forhandle om den italienske-fascistiske overgivelse og den tyske overgivelsen i 1945.
Etter avslutningen av andre verdenskrig ble Lemnitzer tildelt ansvaret for en komité tilhørende Joint Chiefs of Staff, og han ble senere utnevnt til kommandant i den amerikanske National War College. I 1950, i en alder av 51 år, gjennomførte Lemnitzer fallskjermtrening og ble deretter gitt kommandoen over 11th Airborne Division. Lemnitzer ble tildelt kommandoen over den syvende infanteridivisjon i november 1951 og han ble forfremmet til generalløytnant i august 1952. Lemnitzer ble forfremmet til general få år senere. 
Lemnitzer godkjente planene kjent som Operasjon Northwoods i 1962 som skulle diskreditere regimet til den cubanske diktatoren Fidel Castro. Men disse planene ble avslått av daværende president John F. Kennedy som ikke ville la amerikanske styrker gjennomføre noen militær aksjon mot Cuba på dette tidspunktet. I november samme år ble Lemnitzer utnevnt som sjef for de amerikanske styrkene som var utplassert i Europa.
På 1960-tallet var Lemnitzer leder for NATOs militærkomité, som er det sentrale militære koordineringsorganet i NATO. Lemnitzer gjennomførte tilbaketrekkingen av alle NATOs styrker fra Frankrike i 1966. Lemnitzer pensjonerte seg fra den amerikanske hæren i juli 1969. Lemnitzer avgikk med døden den 12. november 1988, da han var 89 år gammel, og han ble begravet ved Arlington National Cemetery. Hans kone, Katherine Tryon Lemnitzer (1901–1994), ble senere begravet ved siden av ham. Lemnitzer ble portrettert av skuespiller John Seitz i regissør Oliver Stones film JFK fra 1991.


== Referanser ==


== Eksterne lenker ==
(en) Lyman Lemnitzer – kategori av bilder, video eller lyd på Commons 
(en) Lyman L. Lemnitzer – galleri av bilder, video eller lyd på Commons 
(en) Lyman L. Lemnitzer på Internet Movie Database 
(en) Lyman L. Lemnitzer hos American National Biography
Chris Lloyd

Chris Lloyd (født 10. oktober 1980) er en dominikisk friidrettsutøver, som konkurrerer i sprintløp. Lloyd representerte Dominica under Sommer-OL 2004, der han ble utslått i de innledende rundene på 400 meter. Han representerte igjen Dominica under Sommer-OL 2008, der han ble utslått i de innledende rundene, denne gang på 200 meter.


== Eksterne lenker ==
(en) Chris Lloyd – Olympedia 
(en) Chris Lloyd – Sports-Reference (OL-resultater – arkivert) 
(en) Chris Lloyd – World Athletics
Niko Verekauta

Niko Verekauta (født 16. februar 1987) er en fijiansk friidrettsutøver, som konkurrerer i sprintløp. Han representerte Fiji under Sommer-OL 2008, der han ble utslått i de innledende rundene.


== Eksterne lenker ==
(en) Niko Verekauta – Olympedia 
(en) Niko Verekauta – Sports-Reference (OL-resultater – arkivert) 
(en) Niko Verekauta – Commonwealth Games Federation 
(en) Niko Verekauta – World Athletics
Sisilia Nasiga

Sisilia Nasiga (født 16. desember 1979) er en fijiansk judoka som konkurrerer i klasse 70 kilo. Hun representerte Fiji under Sommer-OL 2008, der hun røk ut i første runde.


== Eksterne lenker ==
(en) Sisilia Nasiga – Olympedia 
(en) Sisilia Nasiga – Sports-Reference (OL-resultater – arkivert) 
(en) Sisilia Nasiga – Commonwealth Games Federation 
(en) Sisilia Nasiga – JudoInside
Giampaolo Di Paola

Giampaolo Di Paola (født 15. august 1944) er en italiensk offiser. Han var formann for NATOs militærkomité fra 2008 til 2011.
Di Paola sluttet seg til den italienske marinen i 1963 og han ble uteksaminert fra den italienske Sjøkrigsskolen i 1966. I 1967 gjennomførte han sin flåte-opplæring ombord på ubåter. Di Paola tjenestegjorde deretter som offiser ombord på forskjellige konvensjonelle ubåter før han personlig kommanderte ubåtene Cappellini (1974–1975) og Sauro (1980–1981). I 1984 overtok Di Paola kommandoen over den italienske fregatten Grecale. Fra 1989 til 1990, som kaptein, kommanderte Di Paola hangarskipet «Garibaldi» før han ble utnevnt til kontreadmiral i den italienske marinen.
I 2011 ble han utnevnt til forsvarsminister i Italia.


== Referanser ==


== Eksterne lenker ==
(en) Giampaolo Di Paola – kategori av bilder, video eller lyd på Commons 
NATO-biografi
Raymond Henault

Raymond Henault (født 26. april 1949 i Winnipeg i Manitoba i Canada) er en pensjonert offiser fra Royal Canadian Air Force.
Henault hadde en lang militær karriere og ble forfremmet til generalmajor den 1. april 1997. Henault var forsvarssjef i Canada fra 28. juni 2001.Den 7. november 2004 ble Henault valgt til formann for NATOs militærkomité i Brussel, en stilling han hadde fra 2005 til 2008, da han ble etterfulgt av Giampaolo Di Paola. Henault pensjonerte seg da fra det canadiske militæret etter 40 års militær tjeneste. 


== Referanser ==


== Eksterne lenker ==
Chairman of the Military Committee. General Raymond Henault, CMM, CD. 2005 -, biografi fra NATO
Gariuai Minikraftverk

Gariuai Minikraftverk (åpnet 18. november 2008) er det første vannkraftverket i Øst-Timor og ble gitt som en gave fra Norge. Minikraftverket har en kapasitet på 326 kW, og netto fallhøyde er 187 m. Turbinen er en en-stråle peltonturbin. Rørgaten er ca. 2 300 meter lang og er gravd ned slik at dyrking av ris over rørgaten kan fortsette som før. Vannet kommer fra to kilder, som til sammen gir 202 liter per sekund.
Kraftverket ble bygget med støtte og kompetanse fra Norges vassdrags- og energidirektorat, i samarbeid med Departementet for infrastruktur og med lokal arbeidskraft. 1 500 lokale arbeidstakere bidro til byggingen, direkte eller indirekte. I tillegg har studenter fra tekniske skoler og yrkesskoler medvirket i byggingen som til tok tre år. Bygging av en 4 km transmisjonslinje på 20 KV fram til eksisterende lokalt nett var også inkludert i prosjektet.


== Referanser ==
Han Shizhong

Hán Shìzhōng (tradisjonell kinesisk: :韓世忠; forenklet kinesisk: 韩世忠 ; hanyu pinyin: Hán Shìzhōng; født 1089, død 1151) var en kinesisk general fra det sene Nordlige Sòng- og det tidlige Sørlige Song-dynastiet.
Han dedikerte hele sitt liv til å tjene dynastiet, og skal ha utført en rekke legendariske bedrifter. Det ble sagt at han hadde arr over hele kroppen, og at da han pensjonerte seg hadde han til sammen bare fire fingre igjen. Hán utmerket seg i serien av kriger mot det jursjenske Jin-dynastiet, og han ble beryktet for å vinne slag også i situasjoner hvor fienden hadde mange flere soldater. Han skal selv ha vært en stor kriger, og på grunn av hans ferdighet i kamp sa Yuan Tan at Hán Shìzhōng tilsvarte 10.000 soldater.
Han var også en kjent militær oppfinner, og hans oppfinnelser inkluderte diverse forbedrede buer, en slags ringbrynjerustning, hindre for hester og målskiven for bueskyttere.
Hans kone Liang Hongyu var også en dyktig offiser.


== Referanser ==
Amagermad

Amagermad er en sandwich bestående av et stykke franskbrød og en skive rugbrød som er lagt sammen med smør eller pålegg imellom.Noen mener at amagermaden kan knyttes til de hollendere som Christian II inviterte til Amager utenfor København i begynnelsen av 1500-tallet. Det hollandske ruggebrot er porøst og går nemlig lett i stykker. For å unngå at brødet smulet, limte man det sammen med smør og et stykke wittebroot under. En annen forklaring peker på den lydlige sammenheng mellom de eldre danske ordene hamborgermad eller hamborgermellemmad (tysk (Hamburger) Doppelschnitte) som var en tynn skive kjøtt plassert mellom to stykker brød, og nettopp amagermad.


== Referanser ==
Sam Elliott

Samuel Pack «Sam» Elliott (født 9. august 1944) er en amerikansk skuespiller.
Elliott har vært gift med skuespilleren Katharine Ross siden 1984. Han og Ross har en datter, Cleo Rose, født i 1984.


== Filmografi ==


== Referanser ==


== Eksterne lenker ==
A Tribute til Sam Elliott, fansiden
(en) Sam Elliott på Internet Movie Database 
(sv) Sam Elliott i Svensk Filmdatabas 
(da) Sam Elliott på Filmdatabasen 
(da) Sam Elliott på Scope 
(fr) Sam Elliott på Allociné 
(en) Sam Elliott på AllMovie 
(en) Sam Elliott hos Turner Classic Movies 
(en) Sam Elliott hos Rotten Tomatoes 
(en) Sam Elliott hos The Movie Database 
(en) Sam Elliott hos Behind The Voice Actors
Serie A 2011–2012

Serie A 2011–12 skulle egentlig begynne i august, men ble utsattfordi spillerne gikk til streik. De ble til slutt enige med det italienske fotballforbundet, og serien startet 9. september 2011 og slutter av 13. mai 2012. AC Milan er regjerende mestere. De nyopprykket lagene var Atalanta, Siena og Novara.


== Tabell ==
(M) = Mester, (N) =  Nedrykk.
Pr 9. mai 2012
*Atlanta måtte begynne med minus 6 poeng pga. sin deltagelse i fotballskandalen i Italia 2011


== Toppscorere ==


== Referanser ==
Kelly Lynch

Kelly Lynch (født 31. januar 1959 i Golden Valley, Minnesota USA) er en amerikansk skuespiller. Lynch har vært gift med produsent og skribent Mitch Glazer siden 1992 og har en datter, Shane, født 1985, fra et tidligere forhold
Kelly Lynch er mest kjent for rollen som Dr. Elizabeth Clay i Road House fra 1989 med Patrick Swayze som hovedrollen, og filmen The Jacket.


== Filmografi ==
Portfolio (1983)     .... Model
Osa (1985)     .... Osa
Bright Lights, Big City (1988)     .... Elaine
Cocktail (1988)     .... Kerry Coughlin
Warm Summer Rain (1989)     .... Kate
Road House (1989)     .... Dr. Elizabeth Clay
Drugstore Cowboy (1989)     .... Dianne
Desperate Hours (1990)     .... Nancy Breyers
Curly Sue (1991)     .... Grey Ellison
For Better and for Worse (1993) (TV)     .... Catherine Vernet
Three of Hearts (1993)     .... Connie
The Beans of Egypt, Maine (1994)     .... Roberta Bean
Imaginary Crimes (1994)     .... Valery Weiler
Virtuosity (1995)     .... Dr. Madison Carter
White Man's Burden (1995)     .... Marsha Pinnock
Heaven's Prisoners (1996)     .... Annie Robicheaux
Persons Unknown (1996)     .... Amanda
Mr. Magoo (1997)     .... Luanne LeSeur/Prunella Pegula
Cold Around the Heart (1997)     .... Jude Law
Homegrown (1998)     .... Lucy
Brotherhood of Murder (1999) (TV)     .... Susan Martinez
Charlie's Angels (2000)     .... Vivian Wood
Joe Somebody (2001)     .... Callie Scheffer
The Slaughter Rule (2002)     .... Evangeline Chutney
Homeless to Harvard: The Liz Murray Story (2003) (TV)     .... Jean Murray
Dallas 362 (2003)     .... Mary
At Last (2004)     ....Sara Wood
Cyber Seduction: His Secret Life (2005)     .... Diane Peterson
The Jacket (2005)     .... Jean Price
The L Word (2005)(2009)    .... Ivan
Welcome to California (2005)     .... Susanna Smith
The Visitation (2006)     .... Morgan Elliot
Normal Adolescent Behavior (2007)     .... Helen
90210 (2009-present)  (TV)  .... Laurel Cooper
 Kaboom (2010) .... Smith's mother
 Passion Play (2011) .... Harriet


== Referanser ==


== Eksterne lenker ==
(en) Kelly Lynch på Internet Movie Database 
(no) Kelly Lynch hos Filmfront 
(sv) Kelly Lynch i Svensk Filmdatabas 
(da) Kelly Lynch på Filmdatabasen 
(da) Kelly Lynch på Scope 
(fr) Kelly Lynch på Allociné 
(en) Kelly Lynch på AllMovie 
(en) Kelly Lynch hos Rotten Tomatoes 
(en) Kelly Lynch hos The Movie Database
Barthold Georg Niebuhr

Barthold Georg Niebuhr (født 27. august 1776 i København, død 2. januar 1831 i Bonn) var en tysk historiker, statsmann, diplomat og bankier. Han ble Tysklands ledende historiker på oldtidens Roma og Romerriket, og ble grunnleggeren av den akademiske historiografi.


== Liv og virke ==


=== Bakgrunn ===
Barthold Georg Niebuhr var sønn av Carsten Niebuhr, berømt for å bereist Orienten. Faren, som i 1778  basatte seg i Meldorf i Ditmarsken, ble sønnens første lærer og inngjøt ham sine egne omfattende interesser for geografi, historie, statistikk og politikk, likesom han lærte ham begynnelsesgrunnene i flere av de mange språk, som Niebuhr etterhvertn tilegnet seg. Ved sin åpne sans, overordentlige hukommelse og vidunderlige lærenemhet 
var Niebuhr allerede en rikt utviklet og vidt belest yngling, da han i 1794 gikk til universitetet i Kiel, hvor han studerte i to år. Så avbrøt han studiene og gikk i dansk statstjeneste.


=== Prøyssisk embedsmann, diplomat, professor ===
I 1806 gikk han i prøyssisk statstjeneste, og begynte i 1810 å holde forelesninger i historie ved den nystiftede Universitetet i Berlin. Fra 1816 til 1823 var han prøyssisk ambassadør ved pavestolen, og fra 1825 professor i Bonn.
Niebuhr regnes som en av grunnleggerne av den filologisk-kritiske historievitenskapen, som han utviklet med henblikk på den eldre romerske historien, ved å analysere Titus Livius' verk. Selv om han ikke alltid hadde rett i slutningene sine, var det metodiske arbeidet banebrytende.
Det klassiske Roma framfor antikkens Hellas fanget beundringen til tyske tenkere og intellektuelle. Ved 1810 inspirerte Niebuhr tysk nasjonalisme hos sine studenter ved Universitetet i Berlin ved sine analyser av romersk økonomi og regjering. Historikere har generelt vurdert Niebuhr som en leder innenfor romantikken og et symbol på tysk nasjonalistisk åndsmenneske som framsto etter nederlaget ved Jena. Men han hadde også dype røtter i opplysningstidens klassiske røtter i sine intellektuelle forutsetninger, hans anvendelse av filologiske analyser og hans vektlegging av både generelle og særskilte fenomener i historien.


== Referanser ==


== Litteratur ==
Bunsen, Christian Charles Josias (1852): The life and letters of Barthold George Niebuhr
Lewis, George Cornewall (1855): Essay on the Credibility of the Early Roman history.
Reill, Peter Hanns (Februar 1980): «Barthold Georg Niebuhr and the Enlightenment Tradition» i: German Studies Review 3 (1), s. 9–26
Johann Peter Eckermann

Johann Peter Eckermann (født 21. september 1792 i Winsen, død 3. desember 1854 i Weimar) var en tysk dikter. Han er mest kjent som Goethes fortrolige venn og som nedskriver av Gespräche mit Goethe («Samtaler med Goethe»).


== Liv ==
Eckermann var født inn i en fattig familie, og vokste opp i en liten by utenfor Hamburg. Han fikk en uregelmessig skolegang, men gjorde seg i den grad bemerket, at han ble ansatt som amtsskriver i hjembyen. Etter å ha vært soldat under den tyske frihetskrigen (1813–1814), dro han til Hannover for å bli kunstmaler. På grunn av sykdom og pengenød måtte han snart ta arbeid i statsadministrasjonen. For å skaffe seg en utdannelse var han samtidig elev ved gymnaset i Hannover, og leste seg opp på moderne tysk litteratur. Etter gymnaset begynte han å studere rettsvitenskap og filologi ved universitetet i Göttingen, men måtte slutte på grunn av pengemangel. Han slo seg ned i Empelde ved Hannover, og begynte å skrive poesi. Etter å ha skrevet Beyträge zur Poesie mit besonderer Hinweisung auf Goethe sendte han manuskriptet til Goethe i Weimar.
Etter at Goethe hadde omtalt boken positivt, dro han selv for å besøke ham i Weimar i 1823. Goethe sørget for at diktverket hans ble utgitt, og skaffet ham arbeid og inntekter hos seg selv og hos arveprins Carl Alexander. Han ble Goethes fortrolige, og tilbragte resten av livet i Weimar. Sammen med professor Riemer ble han i Goethes testamente utnevnt til redaktør av Goethes etterlatte papirer. Etter Goethes død utga han i 1836 Gespräche mit Goethe in den letzten Jahren seines Lebens, men levde selv fattig og ensom i Weimar til sin død i 1854.


== Verk ==
Eckermann er mindre kjent for sine egne dikt enn for nedskrivningen av Gespräche mit Goethe in den letzten Jahren seines Lebens («Samtaler med Goethe i de siste årene av hans liv»).


== Referanser ==
Liang Hongyu

Liang Hongyu (hanzi: 梁红玉, pinyin: Liáng Hóngyù; født 1102 i Suzhou i Kina, død 1135) var en kinesisk general fra det sene Nordlige Sòng- og det tidlige Sørlige Song-dynastiet som ble berømt under krigene mot det jursjenske Jin-dynastiet. Hun var kona til den berømte generalen Han Shizhong.
Hennes far var en offiser ved grensen, hvor Sòng-Kina stadig ble truet av jursjenene, og han lærte henne kampkunst og unnlot å binde føttene hennes.
På et tidspunkt ble hun tvunget til å prostituere seg. Siden møtte hun Han Shizhong på en bankett, hvor hun spurte ham hvorfor han ikke var fornøyd med en seier over fienden, og han svarte da at han kun bekymret seg for fremtiden. Hán var da en vanlig soldat, og giftet seg med Liáng da han ble general.
Da jursjenene enda en gang invaderte Sòng og angrep Hangzhou var hennes manns soldater tallmessig underlegne da slaget ved Huangtiandang begynte. Hán lot som han trakk sine soldater tilbake til et tempel i fjellene, mens Liáng planla å dirigere soldatene sine ved hjelp av trommer. Da den jursjenske kommandanten forfulgte Hán opp i fjellene, ble han avskåret fra sin hovedstyrke. Kinesiske "tigerskip" – en oppfinnelse som opprinnelig kom fra Midtøsten – kunne bruke flammekastere mot fienden, og mange jursjenske skip ble ødelagt mens Liáng brukte trommene til å dirigere sine soldater. Den jursjenske hæren ble holdt fanget i mer enn én måned, før en forræder blant kineserne fortalte dem om en svakhet i den kinesiske omringingen, slik at de kunne unnslippe, men med store tap.
Liáng og hennes mann meldte seg som frivillige for å gjenoppbygge Chuzhou og ta over ansvaret for forsvaret av byen. Sammen med sine soldater jobbet de med å gjenoppbygge hus og å så åkrene, men etter et halvt år døde hun av overarbeid.
Hun ble gravlagt ved foten av Linyan-fjellet i sin hjemby Suzhou, mens hennes familie fikk sølv og dyre klær fra keiser Gaozong av Song.
Poeter skrev dikt til hennes ære, noe som bidro til at hun ble berømt, og hun har blitt en av de best kjente kvinnelige offiserer i Kinas historie.


== Referanser ==
Aleksander Brückner

Aleksander Brückner (født 29. januar 1856 i Brzeżany i Galizia, død 24. mai 1939 i Berlin) var en polsk slavist.
Brückner var født i Galizia, som på den tiden var en del av Østerrike-Ungarn. Han studerte først i Lemberg (Lviv), og senere i Wien under Franz Miklosich og i Berlin under Vatroslav Jagić. I 1876 tok han doktorgraden ved universitetet i Wien, og i 1878 habilitasjonen med en avhandling om slaviske bosetninger omkring Magdeburg (Die slawischen Aussiedlungen in der Altmark und im Magdeburgischen). Han var først privatdosent i Lemberg, før han ble dosent i slaviske språk i Berlin i 1881. Fra 1892 var han ordentlig professor. Han ble i denne stillingen til 1924, men fortsatte sitt vitenskapelige arbeid i Berlin også senere.
Brückner skrev om slavisk språkhistorie, litteratur, folklore og mytologi. Blant de viktigste arbeidene hans er en polsk språkhistorie, flere polske litteraturhistorie, en russisk litteraturhistorie og en polsk etymologisk ordbok. Han skrev også en polsk kulturhistorie i fire bind.


== Referanser ==